Greqia, kriza e borxhit dhe Bashkimi Evropian
Disa ekonomistë thonë se modeli ekonomik i Bashkimit Evropian është problematik
Bashkimi Evropian po përballet me problemet që kanë disa nga vendet anëtare si borxhi i madh, papunësia e lartë dhe ekonomitë në rrudhje. Shqetësimi më i madh tani për tani është Greqia. Vendi po merr masa për ta ulur borxhin por kjo nuk do të jetë e lehtë. Ndërkohë edhe vende të tjera të Bashkimit Europian përballen me probleme të ngjashme, ndonëse jo aq të mprehta sa Greqia. Sot, Greqia ka një borxh të jashtëm të barabartë me 120 përqind të Prodhimit të saj të Përgjithshëm Kombëtar, më i larti ndër të gjithë vendet anëtare të Bashkimit Europian. Ky borxh është dy herë më i lartë se niveli i lejuar në BE ndërsa deficiti i saj buxhetor është shumë më i lartë se sa tavani prej 3 përqind i lejuar nga Bashkimi Europian. Vendi po merr masa për ta ulur borxhin duke rritur taksat, duke ngrirë pagat dhe duke shkurtuar punonjësit e sektorit publik. Ministri i Financave, Jorgo Papakonstantinu thotë se brenda tre vjetësh Greqia do ta shkurtojë deficitin nën nivelin e kërluar prej 3 përqind. Analisti Dan Mitchell i institutit kërkimor CATO thotë se shqetësimet rreth Greqisë mund të jenë të ekzagjeruara. Por Greqia nuk është e vetme. Portugalia me ekonominë e saj relativisht të vogël përballet me një deficit të madh prej mëse 9 përqind dhe me një papunësi gati 10 përqind. Spanja ka gjithashtu një deficit të madh buxhetor, më shumë se 11 përqind. Borxhi i saj i përgjithshëm është më i vogël por ekonomia e saj është tkurrur mjaft dhe papunësia arrin në afro 20 përqind. Analistët thonë se modeli ekonomik i Bashkimit Evropian është problematik. thotë Mitchell. Franca dhe disa zyrtarë të Bashkimit Europian janë në favor të idesë për të ndihmuar Greqinë. Por në vendet e tjera ka më pak entusiazëm për të ndihmuar këtë vend që disa thonë se është treguar financiarisht i papërgjegjshëm. thotë analisti Yu-Dee Chang i cili shton se problemi më i madh që e pret Greqinë është obligacioni i saj i borxhit i cili po maturohet. Sipas zotit Chang, problemet e Greqisë vijnë ndërkohë që normat e interesit janë tepër të ulta. Nëse interesat rriten, atëhere problemet financiare të Greqisë mund të rëndohen dhe po ashtu ato të krejt Bashkimit Europian.